OpenLLM-France/wikimedia huggingface dataset:
# Constel·lació de l'Octant

L'Octant (Octans) és una constel·lació poc llampant creada per Nicolas-Louis de Lacaille, situada al voltant del pol sud celeste. La seva estrella Sigma Octantis (σ Oct) és l'estrella visible amb l'ull nu més apropada al pol, però tan feble que no es pot usar a la pràctica com a estrella polar per la navegació; afortunadament, la constel·lació Crux, la Creu del Sud, assenyala el pol.

## Estrelles principals
### Polaris Australis

Polaris Australis (δ Octantis), una estrella gegant vermella, allunyada avui dia del pol sud celeste 1° 2′ 24″. Amb una magnitud aparent de 5,45 és gairebé visible a ull nu. No és d'utilitat per determinar el pol sud celeste (la constel·lació de la Creu del Sud fa aquesta funció millor).

### Altres estrelles

L'estrella més brillant de la constel·lació és ν Octantis, una gegant vermella de la magnitud aparent 3,73.

### Taula de les estrelles d'Octans

| Estrella | Magnitud aparent | Magnitud absoluta | Distància (anys llum) | Tipus espectral |
| ν Oct | 3,73 | 2,1 | 69 | K0III |
| β Oct | 4,13 | 0,96 | 140 | A9IV/V |
| δ Oct | 4,31 | -0,35 | 279 | K2III |
| θ Oct | 4,78 | 0,63 | 221 | K2III |
| ε Oct | 5,09 | 0,51 | 268 | M6III |
| γ¹ Oct | 5,10 | 0,53 | 267 | G7III |
| α Oct | 5,13 | 1,85 | 148 | F4III |
| λ Oct | 5,27 | -0,36 | 436 | G8/K0III+... |
| γ² Oct | 5,29 | 0,93 | 243 | K1/K2III |
| ξ Oct | 5,32 | -0,35 | 444 | B6IV |
| ζ Oct | 5,43 | 2,01 | 157 | F0III |
| ι Oct | 5,45 | 0,17 | 371 | K0III |
| Polaris Australis (σ Oct) | 5,45 | 0,86 | 270 | F0III |
| φ Oct | 5,47 | 1,57 | 197 | A0V |
| ψ Oct | 5,49 | 2,56 | 125 | F3III |
| τ Oct | 5,50 | -0,52 | 523 | K2III |
Nota : Els valors numèrics provenen de les dades mesuradaes pel satèl·lit Hipparcos.

## Objectes celestes

La constel·lació de l'Octant conté el cúmul obert Mel 227 i les galàxies IC 4333, IC 4864, IC 4912, NGC 2573, NGC 6438 i NGC 7098.

## Història

La constel·lació de l'Octant fou creada per Nicolas-Louis de Lacaille el 1752 amb altres 13 constel·lacions per tal d'omplir els darrers trossos del cel austral sense denominació. Com les altres fou anomenada com un aparell científic: l'octant, un instrument de navegació que permet conèixer la posició.

## Vegeu també

* Llista d'estrelles de l'Octant.
* BQ Octantis.

## Referències

* ↑ «Consulta del catàleg de resultats de la missió Hipparcos». Arxivat de l'original el 2016-03-03. [Consulta: 13 abril 2006].
# Hidrogenarsenat de plom(II)

L'hidrogenarsenat de plom(II) és un compost inorgànic, del grup de les sals, que està constituït per anions hidrogenarsenat ${\ce {HAsO4^{2-}}}$ i cations plom (2+) ${\ce {Pb^{2+}}}$, la qual fórmula química és ${\ce {PbHAsO4}}$.

## Propietats

L'hidrogenarsenat de plom(II) es presenta en forma de pols de color blanc inodors. Els seus cristalls cristal·litzen en el sistema monoclínic. La seva densitat és de 5,943 g/cm³ i descompon a 280 °C. És insoluble en aigua (0,0003 g en 100 g d'aigua) i soluble en àcid nítric i dissolucions alcalines. És estable a l'acció de la llum, l'aigua i l'aire. És un composts molt tòxic.

## Aplicacions

Aquest compost és un medicament veterinari per controlar el tenia en ovelles i cabres. També s'ha emprat en agricultura com insecticida i conegut sota el nom d'arsenat de plom.

## Referències

* 1 2 PubChem. «Lead hydrogen arsenate» (en anglès). [Consulta: 25 octubre 2019].
# Environmental Investigation Agency

L'Agència d'Investigació Ambiental, més coneguda pel seu nom oficial en anglès Environmental Investigation Agency(EIA) és una ONG internacional fundada l'any 1984 al Regne Unit pels activistes ecologistes Dave Currey, Jennifer Lonsdale i Allan Thornton. Actualment, té oficines a Londres i Washington, D.C. L'EIA investiga i fa campanyes encobertes contra els delictes i els abusos ambientals.
Les seves investigacions encobertes descobreixen delictes transnacionals contra la vida salvatge, amb un enfocament en elefants i tigres, i delictes forestals com la tala il·legal i la desforestació de cultius comercials com l'oli de palma. Treballa per salvaguardar els ecosistemes marins globals abordant les amenaces que suposa la contaminació per plàstic, la captura accidental i l'explotació comercial de balenes, dofins i marsopes. Pretén reduir l'impacte del canvi climàtic fent campanyes per eliminar els gasos refrigerants d'efecte hivernacle, exposant el comerç il·lícit relacionat i millorant l'eficiència energètica en el sector de la refrigeració.
L'EIA utilitza les seves conclusions en els informes per fer campanya per una nova legislació, una millor governança i una aplicació més eficaç. A més, la seva experiència de camp s'utilitza per proporcionar orientació a les agències d'aplicació i també forma col·laboracions amb grups i activistes locals, donant suport al seu treball mitjançant formació pràctica.

## Referències

* ↑ «Opinion: Drowning in plastic, will Japan take lead on a comprehensive global treaty?» (en anglès). Mainichi Daily News, 18-02-2022.
# Alfabet macedònic

L'alfabet macedònic (en macedònic Македонска азбука, makedonska azbuka) és la variant de l'alfabet ciríl·lic emprada per escriure la llengua macedònica. El va crear Krum Toixev, Krume Kepeski i Blaje Koneski, que prengueren com a base el treball de Krste Misirkov i l'alfabet de l'escriptor i lingüista serbi Vuk Stefanović Karadžić. Aquest alfabet fou adoptat oficialment pel comitè central del Partit Comunista de Macedònia el 3 de maig de 1945.

## L'alfabet

L'alfabet macedònic té 31 lletres:
| Majúscula | Minúscula | Transcripció | Pronunciació |
| А | а | a | /a/ |
| Б | б | b | /b/ |
| В | в | v | /v/ |
| Г | г | g | /ɡ/ |
| Д | д | d | /d/ |
| Ѓ | ѓ | ǵ | /ɟ/ |
| Е | е | e | /ɛ/ |
| Ж | ж | ž | /ʒ/ |
| З | з | z | /z/ |
| Ѕ | ѕ | dz | /ʣ/ |
| И | и | i | /i/ |
| Ј | ј | j | /j/ |
| К | к | k | /k/ |
| Л | л | l | /l/ |
| Љ | љ | lj | /ʎ/ |
| М | м | m | /m/ |
| Н | н | n | /n/ |
| Њ | њ | nj | /ɲ/ |
| О | о | o | /ɔ/ |
| П | п | p | /p/ |
| Р | р | r | /r/ |
| С | с | s | /s/ |
| Т | т | t | /t/ |
| Ќ | ќ | ḱ | /c/ |
| У | у | u | /u/ |
| Ф | ф | f | /f/ |
| Х | х | h | /h/ |
| Ц | ц | c | /ʦ/ |
| Ч | ч | č | /ʧ/ |
| Џ | џ | dž | /ʤ/ |
| Ш | ш | š | /ʃ/ |
# Alfabet suec

L'alfabet suec és la variant de l'alfabet llatí usat per a escriure la llengua sueca. Consta de 29 lletres, les 26 de l'alfabet llatí estàndard i tres lletres més: å, ä i ö. La lletra W només s'utilitza en termes d'origen estranger.
L'alfabet suec és el següent:
Aa, Bb, Cc, Dd, Ee, Ff, Gg, Hh, Ii, Jj, Kk, Ll, Mm, Nn, Oo, Pp, Qq, Rr, Ss, Tt, Uu, Vv, Ww, Xx, Yy, Zz, Åå, Ää, Öö
# Alfabet saurashtra

L'alfabet Saurashtra és una escriptura emprada per escriure la llengua saurashtra principalment a Tamil Nadu.
Modernament el seu ús s'ha anat perdent i l'escriptura tàmil i la llatina l'han substituït en la major part dels casos. La llengua és principalment parlada i els escrits en llengua saurashtra són escassos i d'aquests molt pocs utilitzen l'escriptura pròpia.
# Hemimetabolisme

L'hemimetabolisme o hemimetabolia, també anomenada metamorfosi incompleta, és un terme que es fa servir per descriure el desenvolupament de certs insectes que inclou tres estadis diferents: ou, nimfa, i estadi adult (imago). Aquests estadis són graduals; no hi ha l'estadi de pupa. L'estadi de nimfa sovint s'assembla a l'estadi adult però no té ales ni òrgans reproductors funcionals. Paurometabolisme es refereix als insectes aquàtics amb nimfes que ocupen el mateix medi que els adults com passa dins la família Gerridae (Hemiptera). En els insectes aquàtics hemimetàbols les nimfes ocupen medis aquàtics però els adults són terrestres, inclouen membres dels ordres Plecoptera, Ephemeroptera, i Odonata.

## Ordres

Els ordres d'insectes que tenen metamorfosi incompleta són:
* Blattodea - paneroles
* Dermaptera - tisoretes
* Embioptera
* Ephemeroptera
* Hemiptera - xinxes, cigales, pugons
* Isoptera - tèrmits
* Mantodea - pregadéus
* Odonata - libèl·lules, cavallets del diable
* Orthoptera - saltamartins
* Phasmatodea - insectes pal
* Phthiraptera - polls
* Plecoptera

## Vegeu també

* Holometabolisme
# Enxaneta

L'enxaneta és el casteller que corona les estructures humanes anomenades castells. L'etimologia del mot és incerta.
Fins que l'enxaneta no arriba al capdamunt del castell i posa els dos peus sobre les espatlles dels dosos, el castell no es considera carregat, i en aquest moment, l'enxaneta fa l'aleta. En el cas dels pilars, no es considera carregat fins que no es deixa anar de les dues mans del casteller del pis inferior. Per norma general, l'enxaneta és un nen o nena, d'entre 5 i 10 anys. Contràriament al que hom sol pensar, actualment l'enxaneta no és el casteller més petit del castell, sinó que ho és l'aixecador, perquè l'enxaneta pugui passar més còmodament per sobre seu.
En els orígens dels castells, al segle xviii i primera part del xix, i tal com encara fan les moixigangues/muixerangues valencianes, l'aixecador era l'encarregat d'aixecar l'enxaneta, que s'havia posat sobre la seva esquena, i coronaven el castell posant-se drets tots dos. En alguns testimonis gràfics de l'anomenada època d'or del segle xix, de la que eren protagonistes els Xiquets de Valls, encara s'hi pot veure l'enxaneta amb els dos peus sobre l'esquena de l'aixecador

## Vies d'ascensió

* En un castell d'estructura de 3, com és per exemple el 3 de 9 amb folre, l'enxaneta puja per la rengla dreta (també anomenada plena) i baixa per la rengla del dos dret.
* En un castell d'estructura de 4, com en el 4 de 9 amb folre, l'enxaneta puja per la rengla per on no han pujat els dosos ni l'aixecador.
* En un castell d'estructura de 2, com el 2 de 8 amb folre, l'enxaneta puja per la rengla oposada a la de l'aixecador i baixa per la rengla per on no ha pujat.
* En un castell d'estructura de 5, com el 5 de 8, l'enxaneta puja per la rengla dreta, com en un tres, però després d'encavalcar-se sobre els dos aixecadors, fent les dues aletes corresponents, baixa per la rengla de descarregar del 2, o sigui, aquella per on no ha pujat l'aixecador del dos.

## Referències

* ↑ De vegades s'escriu "anxaneta"
* ↑ admin. «L’ala de l’àngel (a propòsit del mot enxaneta) | RevistaCastells.cat». [Consulta: 19 març 2021].
* ↑ «l'ala de l'àngel». revista castells.cat.
* ↑ Bofarull, Joan. «L'origen dels castells».
* ↑ «El Casteller.cat». Arxivat de l'original el 2015-05-29. [Consulta: 29 maig 2015].
* ↑ Món Casteller. Rafael Dalmau, 1980, p. 103 i 165.

## Vegeu també

* Pom de dalt
* Dosos
* Aixecador
# Algas N

L'Algas N o Algas Nord és un cim de 3.032 m d'altitud, amb una prominència de 8 m, que es troba a la cresta nord del pic d'Algas, al massís de Infierno-Argualas, a la província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Gómez Ortiz, Antonio; Semir, Ramon de. Panticosa - Formigal, Esc. 1:25.000. 1a edició. Granollers: Editorial Alpina, 1984 (E-25). ISBN 84-7011-069-1.
# Exèrcit de Madràs

L'Exèrcit de Madràs, en anglès: Madras Army va ser l'exèrcit de la Presidència de Madràs (Presidency of Madras) una de les tres presidències de l'Índia Britànica dins l'Imperi Britànic.
Els exèrcits de la presidència, com les mateixes presidències, pertanyien a la Companyia de les Índies Orientals fins que la llei Government of India Act 1858 transferí les tres presidències a l'autoritat directa de la Corona Britànica.
L'any 1903 tots els tres exèrcits van ser fusionats dins el Indian Army.

## Història

El Madras Army of the Honourable East India Company va ser originat per la necessitat de protegir els interessos comercials de la Companyia. Eren majoritàriament guardes sense entrenament i pocs d'ells portaven armes. L'atac de l'exèrcit francès i la captura de Madràs el 1746 va reforçar la necessitat d'entrenar un exèrcit.
Robert Clive els va utilitzar en la batalla de Plassey.

## Referències

* ↑ Schmidt, p. 26
* ↑ «'Plassey', the pet tiger of the Royal Madras Fusiliers, 1870». National Army Museum. Arxivat de l'original el 6 de març 2016. [Consulta: 5 juliol 2013].

## Fonts

* Keegan, John. World Armies. Gale Group, 1984. ISBN 978-0810315150.
* Mason, Philip. A Matter of Honour - an Account of the Indian Army. Penguin Books, 1986. ISBN 0-333-41837-9.
* Raugh, Harold. The Victorians at War, 1815-1914: An Encyclopedia of British Military History. ABC-CLIO Ltd, 2004. ISBN 978-1576079256.
* Schmidt, Karl J. An Atlas and Survey of South Asian History. M. E. Sharpe, 1995. ISBN 978-1563243332.
# Hemió

L'hemió o ase salvatge (Equus hemionus) és un mamífer gros de la família dels èquids. És originari dels deserts de Síria, l'Iran, el Pakistan, l'Índia, Israel i el Tibet.

## Subspècies

* Equus hemionus hemionus - ase silvestre de Mongòlia
* Equus hemionus kulan - ase silvestre de Turcmènia,
* Equus hemionus onager - onagre de Pèrsia
* Equus hemionus khur - ase silvestre de l'Índia o khur,
* Equus hemionus hemippus - hemió de Síria, (extint).
Equus hemionus onager és la subespècie que normalment es coneix simplement com a onagre.

## Etimologia

Hemió i onagre són paraules que provenen del grec, i signifiquen respectivament 'mig ase' i 'ase salvatge'.

## Descripció

Els hemions es diferencien dels ases africans per tenir les orelles més petites i no tenir ratlles negres als peus (com tampoc en tenen la majoria dels ases domèstics). El color i llargada del pèl varia segons els exemplars i les subespècies, i oscil·len entre el blanc groguenc i el negre, però el lleonat és el més freqüent. La seva alçada a la creu és de 2,1 metres aproximadament. Pesen uns 290 quilos.
Són animals força ràpids: arriben a una velocitat de fins a 70 km/hora en distàncies curtes. També són molt resistents, capaços de desplaçar-se pel desert en llargues marxes.
Poden estar-se força temps sense beure, però no tant com els dromedaris i camells.
Ja es feien servir aquests animals per a diversos treballs a l'antiga Sumer.

## Referències

* ↑ Grubb, P. (2005). "Order Perissodactyla". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. p. 632. ISBN 978-0-8018-8221-0. OCLC 62265494

## Bibliografia

* Moehlman, Shah & Feh. Hemió. UICN 2008. Llista Vermella d'espècies amenaçades de la UICN, edició 2008, consultada el . Database entry includes justification for why this species is Endangered
* Duncan, P. (ed.). 1992. Zebras, Asses, and Horses: an Action Plan for the Conservation of Wild Equids. IUCN/SSC Equid Specialist Group. IUCN, Gland, Switzerland.
* Moehlman, P. & Feh, C. 2002. Equus hemionus. In: IUCN 2004. 2004 IUCN Red List of Threatened Species. <www.iucnredlist.org>. Downloaded on 21-01-2006.
* Clutton-Brock, Juliet. Horse Power: A History of the Horse and the Donkey in Human Societies. USA: Harvard University Press, 1992. ISBN 978-0674406469.
* Heimpel, Wolfgang. Tierbilder in der Sumerische Literatur. Italy: Studia Pohl 2, 1968.
* Maekawa, K. 1979. The Ass and the onager in Sumer in the late third millennium B.C. Acta sumerologica, Hiroshima, I, 35-62.

## Enllaços externs

* Encyclopedia Britannica definition of "Ass".
# Cortina (arquitectura)

En arquitectura militar, una cortina és el llenç de muralla comprès entre dos bastions, torres d'un castell o fortalesa, de les que rep suport i flanqueig. L'angle de la cortina és, en el traçat del baluard, l'angle que forma l'eix imaginari de la cortina amb el flanc. Quan la línia de defensa tallava a la cortina en un punt diferent del seu extrem, es deia flanc de la cortina a l'espai, definit sobre aquesta, entre el punt de la intersecció i el flanc immediat. El trencant de la cortina era la porció de la cortina que en alguns traçats del baluard es desviava de la direcció principal, junt a cada un dels flancs. La cortina defensiva era la línia fronterera que alguns països formaven amb fortes barreres, tancant l'espai comprès entre dues places importants de guerra. El seu objecte era protegir la zona de concentració de l'exèrcit propi, i alhora interceptar els camins que pogués triar l'enemic en efectuar la invasió del territori.
La longitud de les cortines sembla que ha estat sempre en relació amb les armes de projecció emprades en la defensa de les places fortes. Així seria lògic suposar que en un principi l'abast de la fletxa disparada per l'arc, seria el que limitava la longitud de la cortina.
La introducció de les armes de foc va permetre augmentar la longitud de les cortines, tenint en compte els enginyers de no exagerar-la per no debilitar en excés la part central, que era la que escollia en general el que assetjava com a blanc dels seus atacs. Les muralles d'Anvers construïdes el 1540, probablement segons els plànols de Sanmichele, van tenir cortines de més de 500 m de llarg.
En l'època del predomini de la fortificació amb baluards es van donar minucioses regles per a determinar el traçat dels fronts, que variaven amb les diverses escoles, però totes convenien en la necessitat de fixar un límit màxim i un altre mínim a la longitud de la cortina, que si era massa gran era difícil de cobrir contra els atacs del que assetjava, i si era massa petita, deixava privada de defensa una gran extensió de vall, que no podia ser vista des dels flancs.

## Bibliografia

* Enciclopedia Universal Ilustrada Europeo-Americana (Espasa), tom 15 (anterior a 1929).

## Vegeu també

* Avantmuralla
Viccionari
# Eperara

L'eperara (també conegua com epena saija, epena pedée, emberá saija, emberá basurudó) és una de les emberà, de la branca meridional de les llengües chocó, parlada per 3.600 persones als boscos tropicals de Colòmbia que limiten amb l'Oceà Pacífic, als departaments de Cauca, Nariño i Chocó. Uns 250 parlants viuen a l'Equador.

## Escriptura

Alfabet eperara :
| a | b | ch | d | e | ë | g | i | ɨ | j | k | k' | l | m | n | o | p | p' | r | rr | s | t | t' | u | w | y |
El cop de glotis s'escriu amb guionet només entre dues vocals.

## Fonologia
### Consonants

| | | Bilabial | Alveolar | Palatal | Velar | Glotal |
| Oclusives | plana | p | t | | k | ʔ |
| Oclusives | aspirada | pʰ | tʰ | | kʰ | |
| Oclusives | sonora | b | d | | ɡ | |
| Africada | Africada | | | t͡ʃ | | |
| Fricativa | Fricativa | | s | | | h |
| Nasal | Nasal | m | n | | | |
| Líquides | ròtic | | r | | | |
| Líquides | batec | | ɾ | | | |
| Aproximant | Aproximant | w | | j | | |

### Vocals

| | Frontal | Central | Posterior |
| Alta | i ĩ iː | ɨ ɨ̃ ɨː | u ũ uː |
| Mitjana | e ẽ eː | ə ə̃ əː | o õ oː |
| Baixa | | a ã aː | |

## Referències

* ↑ Harms, 1993, p. 85–86.
* ↑ Harms, Philip Lee. Fonología del epena pedee (saija), 1984.

## Bibliografia

* Binder, Ronald; Harms, Phillip Lee; Ismare, Chindío Peña. Vocabulario ilustrado, tomo 2. Wounmeu - Español : Epena Pedee. Asociación Instituto Lingüístico de Verano, 1995. ISBN 958-21-0142-3.
* Harms, Judith Ann. Vocabulario ilustrado eperã pedeede eperaarã oopata (Vocabulario ilustrado en el idioma epena cultura). Editorial Alberto Lleras Camargo, 1993. ISBN 958-21-0110-5.
* Huber, Randall Q.; Reed, Robert B. Vocabulario comparativo. Palabras selectas de lenguas indígenas de Colombia. Bogota: Instituto Lingüístico de Verano, 1992, p. 387. ISBN 958-21-0037-0.
# Llista de rius de Tunísia

Aquesta és una llista de rius i uadis de Tunísia. La llista està ordenada per conques de drenatge, amb els respectius afluents sagnats sota el nom del curs principal.

## Costa Nord

* Oued Zouara
* Oued Sejenane
** Oued Zitoun
* Oued Joumine
* Oued Tine
* Oued Medjerda
** Oued Siliana
** Oued Tessa
** Oued Mellègue
*** Oued Sarrath
* Oued Miliane
** Oued el Hamma

## Costa est

* Oued el Hadjar
* Oued Lebna
* Oued Chiba
* Oued Nebhana
* Oued Zeroud
** Oued Merguellil
** Oued el Hattab
** Oued el Hajel
*** Oued el Fekka
* Oued el Leben

## Interior

* Oued el Melah
** Oeud Sefioune
*** Oued el Kebir
* Oued Jeneien

## Bibliografia

* McNally, Rand. The New International Atlas, 1993. .
* Defense Mapping Agency, 1981
* GEOnet Names Server
# Algorisme de Cristian

L'algorisme de Cristian és un algorisme per a sincronitzar rellotges que es pot usar en molts camps de la computació distribuïda. L'algorisme és probabilístic, és a dir només pot sincronitzar si el RTT és baix en comparació de la precisió desitjada. També té problemes en funcions on s'usa un sol servidor. Tampoc és adient per a nombroses aplicacions distribuïdes on la redundància seria important.

## Notes

* ↑ Cristian, F. «Probabilistic clock synchronization». Distributed Computing. Springer, 3, 3, 1989, p. 146--158.
# RTG

RTG té els següents significats:
* Radiotelevisión Galicia o Corporación de Radio e Televisión de Galicia, corporació pública de ràdio i televisió de Galícia
* Radio y Televisión de Guatemala, corporació pública de ràdio i televisió de Guatemala
* Radio Télévision Guinéenne, corporació pública de ràdio i televisió de Guinea
* Radio Télévision Gabonaise, corporació pública de ràdio i televisió de Gabon
* Russian Travel Guide, cadena de televisió especialitzada en viatges de Rússia
* Radeon Technology Group, empresa fabricant de targetes gràfiques filial d'AMD, vegeu AMD#Radeon_Technology_Group
* Reichstag (edifici) (del seu nom en alemany ReichsTagsGebäude), seu del Bundestag a Berlín (Alemanya)
* Generador termoelèctric per radioisòtops (del seu nom en anglès Radioisotope Thermoelectric Generator), generador elèctric per desintegració radioactiva
* Radiotelegrafia, enviament de missatges en codi Morse a través d'ones de ràdio
* Tren RTG (de l'acrònim en francès Rame à Turbine à Gaz), tren propulsat per turbina de gas desenvolupat per la SNCF de França
# Hemorràgia parenquimàtica

L'hemorràgia parenquimàtica (HP) és una forma d'hemorràgia cerebral en què hi ha sagnat dins del parènquima cerebral. L'altra forma és l'hemorràgia intraventricular (HIV).
L'hemorràgia parenquimàtica suposa aprox. un 8-13% de tots els ictus i resulta d'un ampli espectre de trastorns. És més probable que produeixi la mort o una gran discapacitat que l'ictus isquèmic o l'hemorràgia subaracnoidal i, per tant, constitueix una emergència mèdica immediata. Les hemorràgies intracerebrals i l'edema que l'acompanya poden alterar o comprimir el teixit cerebral adjacent, provocant una disfunció neurològica. Un desplaçament substancial del parènquima cerebral pot causar elevació de la pressió intracranial (PIC) i síndromes d'herniació potencialment mortals.

## Referències

* ↑ Gross, Bradley A.; Jankowitz, Brian T.; Friedlander, Robert M. «Cerebral Intraparenchymal Hemorrhage: A Review». JAMA, 321, 13, 02-04-2019, pàg. 1295–1303. DOI: 10.1001/jama.2019.2413. ISSN: 1538-3598 [Consulta: 28 febrer 2021].